open-index/open-wikipedia-markdown huggingface dataset:
Divrihio didžioji mečetė

**Divrihio didžioji mečetė** ir ligoninė () – puošni mečetė ir medicinos pastato kompleksas, pastatytas 1299 m. Divrihio mieste, Turkijos Sivaso provincijoje. Komplekso statybą užsakė vienos iš Turkijos provincijų vadovas Ahmet Šeichas, o architektu buvo paskirtas Ahlat Hürremshah. Ant vieno iš pastatų yra įrašytas pagyrimas sultonui Alaedinui Keikubadui I. Tuo pačiu metu buvo pastatytas ir gretimas medicinos pastatas *(darüşşifa)*.

Dėl ypatingų raižinių ir architektūros šis pastatų kompleksas laikomas vienu svarbiausių Turkijos architektūros kūrinių ir yra įtrauktas UNESCO pasaulio paveldo sąrašą nuo 1985 m.
Malatija

**Malatija** – miestas rytinėje Turkijos dalyje, Rytų Anatolijoje; provincijos centras. Cukraus, tekstilės, tabako pramonė. Vaisių (ypač abrikosų) auginimo centras, taip pat auginami javai, cukriniai runkeliai, vynmedžiai, veisiamos avys, ožkos. Geležinkelis į Ankarą ir Tebrizą. Oro uostas. Veikia universitetas (įkurtas 1975 m.), miesto muziejus.

## Istorija

Netoli dabartinės Malatijos hetitų laikais gyvavo Milido miestas (dab. Arslantepė). Romos laikais miestas vadinosi ***Melitene***. 577 m. prie Malatijos Bizantijos kariuomenė sumušė persus. VII a. viduryje užkariauta arabų.

1893 m. nuniokota per žemės drebėjimą. 1915 m. per armėnų genocidą Turkijoje buvo išžudyta beveik visi Malatijoje ir jos apylinkėse gyvenę armėnai (~3000). Malatija smarkiai apgriauta per 2023 m. žemės drebėjimą.

## Sportas

### Futbolas
* Malatyaspor
* Yeni Malatyaspor

## Šaltiniai
MCMXC a.D.

**MCMXC a. D.** (iš lot. k. „1990 mūsų eros metai“) – koncepcinis, pirmasis grupės Enigma muzikinis albumas. Jis laikomas New Age muzikos klasika ir susilaukė didelio populiarumo visame pasaulyje (topuose užėmė 1 vietą net 41 šalyje).

Albumo melodijose jaučiama religinių ir erotinių melodijų sintezė. Albumas pradedamas rago garsu ir Louisa Stanley balsu. Toliau seka grigališkoji malda *Procedamus in pace*. Melodija miksuojama elektroniniais ritmais, shakuhachi fleitų garsais ir Sandros Cretu balso intarpais. Dainoje *Callas Went Away* skamba ištraukos iš Maria Callas operos arijų. *Kyrie eleison* malda pradeda dainą *Mea Culpa*. *Knocking on Forbidden Doors* melodijoje būgnai sudaro beldimo įvaizdį. *The Rivers of Belief* melodijoje pasigirsta ir Michael Cretu vokalas. Ši melodija išsiskiria arabiškos muzikos motyvais.
  

## Melodijos
# „The Voice of Enigma“ (Curly M.C.) – 2:21
# „Principles of Lust“ – 11:43
#: A. „Sadeness“ (Curly, F. Gregorian, David Fairstein)
#: B. „Find Love“ (Curly)
#: C. „Sadeness (reprise)“ (Curly, Gregorian, Fairstein)
# „Callas Went Away“ (Curly) – 4:27
# „Mea Culpa“ (Curly, Fairstein) – 5:03
# „The Voice & The Snake“ (Curly, Gregorian) – 1:39
# „Knocking on Forbidden Doors“ (Curly) – 4:31
# „Back to the Rivers of Belief“ – 10:32
#: A. „Way to Eternity“ (Curly)
#: B. „Hallelujah“ (Curly)
#: C. „The Rivers of Belief“ (Curly, Fairstein)
# „Sadeness (Meditation)“ (Curly, Gregorian, Fairstein) – 2:43
# „Mea Culpa (Fading Shades)“ (Curly, Fairstein) – 6:04
# „Principles of Lust (Everlasting Lust)“ (Curly) – 4:50
# „The Rivers of Belief (The Returning Silence)“ (Curly, Fairstein) – 7:04

Paskutiniai 4 takeliai išleisti 1991 m. papildomame leidime.

## Singlai
* „Sadeness (Part I)“
* „Mea Culpa (Part II)“
* „Principles of Lust“
* „The Rivers of Belief“
Yossi Benayoun

**Jozefas Šajus „Josis“ Benajūnas** ( g. 1980 m. gegužės 5 d. Dimonoje, Izraelyje) – buvęs žydų futbolininkas, atakuojantis saugas. Kitados atstovavo savo šaliai ir buvo Izraelio rinktinės kapitonu.

## Karjera
Yossi Benayoun pradėjo žaisti futbolą sulaukęs 9 metų Hapoel Be'er Sheva FC jaunimo klube. 

Jaunąjį talentą pastebėjo Ajax klubas. Būdamas 16 metų tapo geriausiu Ajax jaunimo komandos žaidėjas. 

Nepaisant sėkmės Nyderlanduose, po aštuonių mėnesių grižo į Izraelį ir pradėjo žaisti Hapoel Be’er Shevos pagrindinėje komandoje.

Vėliau persikėlė į Maccabi Haifa, kur žaidė kartu su Raimondu Žutautu. Maccabi Haifa gretose sužaidė 130 rungtynių ir pelnė 55 įvarčius. 

Rungtyniavo Ispanijos Racing de Santander klube, sužaidė 101 rungtynes ir pelnė 21 įvartį. 

2005 m. liepą Racing klubui West Ham United klubas sumokėjo 4 milijonų išpirką ir su Benayoun 2005 m. liepos 13 d. pasirašė ketverių metų 2,5 mln. svarų sterlingų vertės sutartį. Jis naujoje komandoje debiutavo 2005 m. rugpjūčio 13 d. mače prieš Blackburn Rovers komanda.

Liverpulio komandoje debiutavo Čempionų lygos metu prieš Touluse FC komandą. Pirmą įvartį įmušė 2007 m. rugsėjo 25 d. prieš Reading FC Anglijos lygos taurėje. Istorinis, penkišimtasis klubo įvartis buvo įmuštas Yossi Benayoun Liverpulyje, Čempionų lygos rungtynėse prieš Beşiktaş JK klubą.

2011 m. rugpjūčio pabaigoje iki sezono pabaigos buvo išnuomotas Londono "Arsenal" klubui.

## Išnašos

## Nuorodos
* Transfermarkt
Geri metai (filmas)

**Geri metai** () – 2006 m. JAV režisieriaus Ridlio Skoto romantinė drama, sukurta pagal Piterio Meilo romaną „Metai Provanse“ (*A Year in Provence*).

Filmo premjera įvyko 2006 m. rugsėjo 9 d. Toronto kino festivalyje.

## Siužetas

Klestintis finansų biržos makleris iš Londono Maksas Skineris vyksta į Prancūziją, kur yra nedidelis vynuogynas, kurį jis paveldėjo mirus dėdei Anri. Maksas planuoja jį parduoti, tačiau atvykus paaiškėja, kad yra dar žmonių pretenduojančių į jo teisėtą turtą. Vieną dieną į duris pasibeldžia žavi amerikietė ir pareiškia, kad ji – Makso pusseserė, dėdės Anri duktė, taigi ir teisėta vynuogyno paveldėtoja.

Neįtikėtinų įvykių ir atradimų grandinė priverčią Maksą iš naujo pažiūrėti į tikrąsias šio pasaulio vertybes….

## Aktoriai
* Raselas Krou – Maksas Skineris
* Albertas Finis – dėdė Anri
* Marijon Kotiljard – baro padavėja Fani
* Ebi Korniš – Makso pusseserė
* Tomas Holanderis – Čarlis
* Fredis Haimoras – jaunas Maksas Skineris
* 
ir kt.

## Nuorodos
* Oficiali svetainė 
* Apdovanojimai imdb.com
Gyvybės medis (apdovanojimas)

**Gyvybės medis** – mokslo ir verslo partnerystės apdovanojimas, kuriam nominuojami sėkmingi mokslo ir verslo bendradarbiavimo projektai gamtos ir medicinos mokslų srityje, per pastarąjį dešimtmetį pagerinę visuomenės gyvenimą ar išgarsinę Lietuvą. Šių apdovanojimų iniciatyva siekiama paremti Lisabonos strategijos tikslus ir jų įgyvendinimą Lietuvoje.

Rengėjai - Lietuvos mokslų akademija, Lietuvos pramonininkų konfederacija ir LR sveikatos apsaugos ministerija.
	
## Tikslai
* Skatinti mokslo ir verslo bendradarbiavimą gamtos ir medicinos mokslų srityse.
* Paremti Lisabonos strategijos tikslus ir jų įgyvendinimą Lietuvoje.
* Pagerbti ir pristatyti visuomenei Lietuvos mokslo ir verslo atstovų laimėjimus, prisidėjusius prie Lietuvos garsinimo.

## Kategorijos
* I apdovanojimas - už mokslo veiklą, pritaikytą medicininėje praktikoje;
* II apdovanojimas - už profesinę veiklą medicinos ir gamtos mokslų srityje;
* III apdovanojimas - už mokslo pritaikymą versle;
* IV apdovanojimas - už inovacijas, įdiegtas žemės ūkyje.

## Nominavimo ir vertinimo kriterijai
Nominuojami asmenų ir organizacijų darbai. Nominantų kandidatūras apdovanojimų organizatoriams teikia organizacijos ir valstybinės institucijos. Pateikiant nominuojamo asmens ar organizacijos kandidatūrą, pažymima, kuriai apdovanojimų kategorijai (vienai iš keturių) ji yra siūloma.

Svarbiausi kriterijai:
* darbo pritaikymas medicinos praktikoje ir versle;
* darbo nauda gerinant visuomenės gyvenimo kokybę;
* kaip darbas garsina Lietuvą.

## Komitetas
2008 metais apdovanojimų „Gyvybės medis“ laureatus rinko nariai, deleguoti Lietuvos mokslų akademijos, Lietuvos pramonininkų konfederacijos, LR sveikatos apsaugos ministerijos, LR ūkio ministerijos, LR švietimo ir mokslo ministerijos, LR žemės ūkio ministerijos bei LR krašto apsaugos ministerijos. Komiteto narių balsus sumavo audito bendrovė UAB „KPMG Baltics“.

## Šaltiniai
Miodio

**Miodio** – alternatyviojo roko grupė iš San Marino. Įkurta 2002 m. ir yra išleidusi mini albumą su penkiomis dainomis (jų tarpe singlu *It’s Ok*). Grupė yra įvairių San Marino ir Italijos festivalių laimėtoja.

2008 m. Miodio išrinkta atstovauti Eurovizijoje debiutuojančiam San Marinui su daina *Complice*, tačiau Eurovizijoje neperžengė pusfinalio barjero.

## Nariai
* Nicola Della Valle – vokalas
* Paola Macina – gitara
* Andrea Marco Pollice „Polly“ – bosai, programavimas
* Francesco Sancisi – klavišiniai, programavimas
* Alessandro Gobbi – būgnai

## Diskografija
* *Miodio* (2006 m.)

## Nuorodos

* Daina ''Complice''

|-
Antonomazija

**Antonomazija** – tropas, metonimijos rūšis, kai tikrinis vardas vartojamas vietoj bendrinio ir atvirkščiai.

## Pavyzdžiai
: O kiek einšteinų ir galilėjų.
: Šešiolikmečiais žemėje miega (Justinas Marcinkevičius)

: Daug bičiulių mano kaime.
: Daug daržų, apleistų sodų.
: Su pasvirusia tvora.
: Ant – Drąsuolis, ten gi Baimė.
: Už nenaudžio rasi Godų. (Jurgis Baltrušaitis)

## Išnašos
Stealth (reikšmės)

**Stealth**:
* Stealth – technologija;
* Stealth (filmas) – 2005 m. kino filmas;
* Dodge Stealth – automobilis.
Prototipas

**Prototipas** (; iš πρωτότυπον (**prototypon**) 'archetipas, originalas', iš πρώτος (*protos*) 'pirmas' + τύπος (*typos*) 'įspaudas') – pirmasis egzempliorius, pavyzdys, pagal ką daromi visi vėlesni tokie objektai. Ši sąvoka dažnai naudojama technikoje ir kitur.

## Prototipai mašinų ir kitokių įtaisų kūrime
Kuriant naujas sudėtingas mašinas visada aktualus klausimas, ar naujai sukonstruota mašina veiks taip, kaip norima. Tai sužinoma išbandžius pirmąjį pagamintą egzempliorių (*prototipą*). Prototipo išbandymas leidžia išsiaiškinti esamus konstrukcijos trūkumus ir juos pataisyti gaminant tolesnius egzempliorius.

Prototipų gaminimas paprastai labai brangus, ir kaina dar padidėja, jei aptinkama daug trūkumų, kuriuos pataisius tenka gaminti antrąjį patobulintą prototipą, jį vėl bandyti ir vėl taisyti išlikusius senus trūkumus ir galbūt atsiradusius naujus.

Siekiant atpiginti kūrimą naudojama *rapid – prototyping* (kitaip dar *rapid application development*) metodika. Pagal šią metodiką pirmasis prototipas neturi visų reikiamų būsimo objekto techninių ypatybių. Imamas ankstesnės konstrukcijos gaminys, jame įdiegiamos techninės naujovės, kurios, spėjama, kels daugiausia problemų, ir gautas „dalinis prototipas“ išbandomas. Daliniuose prototipuose išbandžius visas technines naujoves daromas tikrasis prototipas, kuriame panaudotos visos reikiamos ir išbandytos naujovės.

Tas prototipas, kuris jau nebeturi konstravimo defektų ir pagal kurį galima pradėti serijinę gamybą dažnai vadinamas *modeliu*.

Prototipas skiriasi nuo maketo (), kuris parodo tik išorinę formą, dydį ir kitas geometrines savybes, bet neturi funkcijų, susijusių su vidiniais mechanizmais ir kitokiais įtaisais.
Sirusho

**Sirusho** (, tikr. **Sirouhi Harutyunyan** g. 1987 m. sausio 7 d.) – Armėnijos pop dainininkė.

Viešai dainuoti pradėjo būdama 7 metų. Muzikos mokykloje mokėsi groti pianinu. Studijuoja diplomatiją Jerevano universitete.

Yra išleidusi 5 albumus (*Sheram* tapo geriausiu 2005 m. Armėnijos albumu). 2008 m. atstovavo Armėniją Eurovizijoje su daina *Qele, Qele*.

## Diskografija
* *Sirusho* (2000 m.)
* *Sheram* (2005 m.)
* *Hima* (2007 m.)
* *Havatum Em* (2010 m.)
* *Armat* (2016 m.)

## Nuorodos

* 
* Daina ''Qele, Qele''

|-
Stealth

**Stealth** ( – „nematomas, slaptas“) – technologija, metodų kompleksas, naudojamas karo aviacijoje ir karo laivyboje siekiant sumažinti objektų aptikimo radarais galimybę.

Naudojamos specialios medžiagos ir konstrukcijos sprendimai sumažina radarų siunčiamo signalo atspindžius, todėl objektai beveik neaptinkami radarais. 

Vienas pirmųjų lėktuvų su šia arba labai panašia technologija buvo Antrojo pasaulinio karo metu vokiečių kurtas „Horten Ho 229“ (1944 m.).

Dažniausiai ši technologija pritaikoma aviacijoje – karo lėktuvuose, tačiau naudojama ir karo laivuose.

Lėktuvai, kuriems pritaikyta „stealth“ tehnologija:
* B-2 Spirit
* F-117 Nighthawk
* F-22 Raptor
* F-35 Lightning II
* Suchoj PAK FA T-50

## Šaltiniai

## Nuorodos
* Kas yra ''Stealth''?
Papua Naujosios Gvinėjos herbas

**Papua Naujosios Gvinėjos herbe** pavaizduotas rojaus paukštis, tupintis ant tradicinės papuasų ieties ir *kundu* būgno.
Nunčiakas

**Nunčiakas** – dvisekcė lazda, tradicinis Kinijos ir Okinavos ginklas. Jis sudarytas iš dviejų trumpų lazdų, sujungtų junge iš virvės ar grandinės. Egzistuoja panašus trisekcės lazdos pavidalo ginklas *[[sansetsukonu]]*.

## Sandara

Nunčiakas sudarytas iš jungės ir sekcijų.
* Jungė. Virvinė jungė prie sekcijų jungiama perveriant per išgręžtas skyles, o grandininė jungė tvirtinama naudojant metalinius apkaustus. Paprastai populiaresni nunčiakai su virvinėmis jungėmis.
* Sekcijos.
** Nunčiako sekcijos paprastai vienodos, tačiau naudojami ir nunčiakai su skirtingomis sekcijomis.
** Sekcijų ilgiai parenkami pagal savininko ypatumus.
** Sekcijos svorio centras paprastai paslinktas link išorinio galo, tai užtikrina efektyvesnius veiksnius sukant nunčiaką.
** Sekcijos paprastai daromos iš kieto medžio (ąžuolo ar kito panašaus).

Seniau medieną, skirtą nunčiakams, keleriems metams užkasdavo pelkėje, kad beorėje rūgštingoje aplinkoje mediena sukietėtų. Jungę dažnai darydavo iš ašutų. Sekcijas rūpestingai šveisdavo smėliu ir persunkdavo aliejumi. Dabar sekcijas dažnai lakuoja ar dažo, kad gražiau atrodytų. Tačiau taip apdorotas sekcijas sunkiau išlaikyti, tokį nunčiaką kur kas sunkiau valdyti.

Šiuolaikinių nunčiakų sekcijas dažnai daro iš įvairių nemedinių medžiagų – metalo, plastiko, stiklaplastikio, paviršių dažnai padengia putplasčio sluoksniu, siekiant apsaugoti nuo susižalojimo. Junges dažnai daro iš nailoninės virvės ar metalinės grandinės ant sukios jungties.

### Kiniški nunčiakai
Kiniški nunčiakai ilgi, sekcijos gali būti beveik metro ilgio. Dažnai pasitaiko spragiliški kiniški nunčiakai – viena sekcija ilga (atitinka kotą), o kita trumpa (atitinka kultuvą). Sekcijų skerspjūvis paprastai apvalus. Jungės ilgis 20-30 cm.

### Okinaviški nunčiakai
Okinavos nunčiakų sekcijos paprastai lygios, trumpos (rekomenduojamas ilgis – savininko dilbio ilgio), todėl jie labiau pritaikyti nešiotis slapta. Sekcijų skerspjūvis dažniausiai aštuonbriaunis. Jungės ilgis lygus savininko delno pločiui.

## Kilmė
Nunčiakai yra kilę iš spragilų ryžiams kulti. Spėjama, kad jie atsirado Kinijoje, o Okinavoje buvo modifikuoti. Nunčiakai buvo sukurti kaip valstiečių ginklas, kadangi jiems buvo draudžiama naudoti ginklus su ašmenimis ir antgaliais.

## Naudojimas

Vienas nunčiako ypatumų – nepriklausomai nuo smūgio stiprumo ginklą laikanti ranka nepatiria jokios atatrankos. Tuo nunčiakas patogesnis už paprasčiausią lazdą.

Nunčiako naudojamo technika sudėtinga, tai būdinga visiems lankstiems ginklams (pvz., blokštams, kovos spragilams, kusarigamoms).
Kautynėse sukant nunčiaką ir keičiant laikančią ranką sudaromas dengiantis diskas. Besisukančia sekcija patogu atakuoti.

Atakos nunčiaku:
* smūgiai sekcija
* baksniai (buki dūriai) sekcijos galu
* smaugimas
* galūnių laužimas
* metimai
* sukaustymas

Egzistuoja atakos nunčiaku prieš žmogų, ginkluotą kalaviju, peiliu, lazda, ietimi, pistoletu ir kt. ginklais.

Kovos menuose (karate, ušu, aikido) nunčiakus naudoja:
* kaip treniruočių įrankį riešo ir dilbio raumenims, judesių koordinacijai treniruoti,
* kaip ginklą.
Kaliazinas

**Kaliazinas** () – miestas Rusijoje, Tverės srityje, 162 km nuo Tverės. Miestas išsidėstęs dešiniajame Volgos krante, prie Ugličiaus tvenkinio. Geležinkelio stotis. Avalynės, siuvimo, maisto, mašinų gamybos pramonė. Veikia krašto muziejus.

## Istorija

Minimas nuo XII a., kaip sloboda, gyvenvietė atleista nuo mokesčių. Miesto svarba išaugo XV a., priešingame krante įkūrus Makarevo vienuolyną. Rugpjūčio 19 d. prie Kaliazino švedų ir rusų pajėgos sumušė etmono Jono Petro Sapiegos dalinius.

Miestu Kaliazinas tapo 1775 m. 1940 m. vienuolynas ir didžioji senamiesčio dalis užtvindyta pastačius Ugličiaus HE.

Vietovardis aiškinamas tarminiais žodžiais *каляга* ('purvinumas'), *калика* ('purvas, nešvara'), *калега* ('tinklas'). Galbūt vietovardis galėjo kilti iš kurio šių žodžių padaryto asmenvardžio.

## Šaltiniai
Rymantas Juozaitis

**Rymantas Juozaitis** (g. 1953 m. gegužės 6 d. Kaune) – Lietuvos energetikas.

## Biografija

1960–1971 m. mokėsi Kauno J. Aleksonio vidurinėje mokykloje. 1971–1976 m. studijavo Kauno politechnikos institute, įgijo pramonės šiluminės energetikos inžinieriaus specialybę.

1976 m. pradėjo dirbti Dujinių įrengimų derinimo ir gazifikacijos orgtechnikos valdyboje inžinieriumi derintoju. Nuo 1977 m. Kauno šiluminių tinklų kapitalinės statybos skyriaus inžinierius, šiluminių tinklų rajono dispečeris, meistras, vyriausiasis meistras, šiluminių tinklų rajono viršininkas, vyr. inžinieriaus pavaduotojas, direktoriaus pavaduotojas, filialo *Kauno šilumos tinklai* direktorius, filialo *„Kauno energijos” paslaugos* direktorius, filialo *Kauno elektrinė* direktorius.

1997 m. įsteigus SPAB „Kauno energija” paskirtas bendrovės generalinio direktoriaus pavaduotoju, nuo 2000 m. AB „Kauno energija” generalinis direktorius. Nuo 2002 m. AB „Lietuvos energija“ generalinis direktorius, nuo 2008 m. gegužės 20 d. „LEO LT“ valdybos pirmininkas. Pasaulio energetikos tarybos Lietuvos komiteto pirmininkas. Nuo 2015 m. UAB "Eng Grupė" valdybos pirmininkas.

Vedęs, žmona Neringa (g. 1957), dvi dukros: Indrė Juozaitytė ir Jūratė Juozaitytė-Žadeikienė (1980 m. ir 1990 m.).
Jurgis Karnavičius (1912)

**Jurgis Karnavičius** (1912 m. balandžio 6 d. Sankt Peterburge – 2001 m. spalio 5 d. Vilniuje) – Lietuvos pianistas, pedagogas, profesorius.

## Biografija
Tėvas kompozitorius Jurgis Karnavičius (1884–1941), sūnus pianistas Jurgis Karnavičius (g. 1957 m.).

Baigė Kauno muzikos mokyklą, 1933 m. Kauno konservatorijoje baigė Lidijos Dauguvietytės fortepijono klasę. 1934–1938 m. stažavo Berlyne ir Paryžiuje pas Aleksandrą Lybermaną.

1938–1941 m. Kaune privačiai mokė skambinti fortepijonu. 1941–1949 m. dėstė Kauno, 1949–1993 m. LSSR konservatorijoje, 1949–1983 m. jos rektorius, nuo 1969 m. profesorius. 1943–1944 m. dar dirbo Kauno didžiojo teatro, 1944–1946 m. Kauno valstybinio teatro koncertmeisteriu. 1947 m. Kauno dešimtmetės muzikos mokyklos, 1948–1949 m. Kauno Juozo Gruodžio muzikos mokyklos direktorius.

## Kūryba
Surengė solo koncertų. Repertuarą sudarė J. S. Bacho, L. van Bethoveno, R. Šumano, F. Šopeno, F. Listo, P. Čaikovskio, M. K. Čiurlionio kūriniai.

Lietuvos ir tarptautinių (1962–1986 m. Čaikovskio Maskvoje, 1976 m. H. von Karajano Berlyne, 1980 m. Vercelli Italijoje, 1983 m. Miunchene, 1985 m. Paryžiuje) konkursų žiuri narys, 1982 m. Čiurlionio konkurso Vilniuje žiuri pirmininkas.

## Mokiniai
Gintautas Abarius, Borisas Borisovas, Ramutis Čepinskas, Margarita Dvarionaitė, Edmundas Gedgaudas, Petras Geniušas, Rūta Ibelhauptienė, Rimantas Janeliauskas, Jurgis Karnavičius, Mūza Rubackytė, Rokas Zubovas.

## Šaltiniai

## Literatūra
* Aldona Eleonora Radvilaitė. J. Karnavičius. Kūrybinės biografijos puslapiai. Muzika, 1985, nr. 5
Jurgis Karnavičius (1957)

**Jurgis Karnavičius** (g. 1957 m. balandžio 30 d. Vilnius) – lietuvių pianistas, pedagogas, profesorius.

## Biografija
Tėvas pianistas Jurgis Karnavičius (1912–2001 m.), žmona operos dainininkė prof. Sigutė Stonytė.

1980 m. Lietuvos konservatorijoje baigė pianisto J. Karnavičiaus klasę, 1983 m. – Maskvos konservatorijos asistentūrą stažuotę, L. Naumovo klasę.

Nuo 1981 m. Lietuvos konservatorijos (nuo 1992 m. Lietuvos muzikos akademija, nuo 2004 m. Lietuvos muzikos ir teatro akademija) dėstytojas, nuo 1992 m. docentas, dabar - profesorius.

## Kūryba
Koncertuoja įvairiose šalyse kaip solistas, su Lietuvos kameriniu orkestru ir Lietuvos nacionaliniu simfoniniu orkestru, Rusijos, Italijos, JAV simfoniniais orkestrais ir ansambliais, akomponuoja žmonai.

## Įvertinimas
* 1975 m. Lietuvos jaunųjų atlikėjų konkurso Vilniuje I vieta
* 1978 m. Čiurlionio konkurso I premiją ir specialus prizas už geriausią M. K. Čiurlionio kūrinių atlikimą
* 1990 m. Oberlino (Ohajo valstija, JAV) tarptautinio pianistų konkurso I premija

## Šaltiniai
Saulėlydis

**Saulėlydis** – laiko tarpas vakare, kai Saulė leidžiasi vakaruose už horizonto ir pasikeičia dangaus spalva. Tai įvyksta dėl Žemės sukimosi aplink savo ašį. Saulėlydžio metu Saulė gali debesis nuspalvinti įvairiomis spalvomis.

## Spalvos
Leidžiantis Saulei, įvyksta fizikiniai reiškiniai: dangus parausta, nes Saulės raudona spalva labiau užlinksta, nei kitos spalvos, kai pasiekia Žemę mažiausiu kampu.
Petras Aravičius

**Petras Aravičius** (1887 m. birželio 29 d. Avižieniuose, Seirijų valsčius, Seinų apskritis – 1942 m. rugpjūčio 25 d. Sverdlovsko srityje, Rusija) – Lietuvos valstybės veikėjas, teisininkas.

## Biografija
1907 m. baigė Suvalkų gimnaziją. 1907–1914 m. Peterburgo universiteto Fizikos-matematikos ir Teisės fakultetuose studijavo fiziką, matematiką ir teisę. Pirmojo pasaulinio karo metais tarnavo Rusijos imperijos kariuomenėje. Spalio revoliucija jį nubloškė į Sibirą.

1920 m. grįžo į Lietuvą. 1921–1926 m. Alytaus apskrities valdybos švietimo skyriaus vedėjas, 1927–1929 m. Alytaus apskrities viršininkas. 1929 m. apdovanotas Didžiojo Lietuvos kunigaikščio Gedimino ordinu.

XV Juozo Tūbelio (1929 m. rugsėjo 23 d. – 1934 m. birželio 12 d.) Ministrų kabinete vidaus reikalų ministras iki 1931 m. balandžio 1 d., kai jį pakeitė Steponas Rusteika. 1931–1940 m. Žemės banko direktorius. Lietuvių tautininkų sąjungos narys. 1941 m. birželio 14 d. sovietų valdžios ištremtas į Uralą. Sušaudytas 1942 m. rugpjūčio 25 d. Sverdlovsko srityje.

## Šaltiniai
Klijai

**Klijai** – gamtinės arba sintetinės medžiagos, naudojamos paviršiams sujungti klijavimo būdu.

## Sudėtis

Svarbiausia klijų sudedamoji dalis - rišiklis, t. p. jų sudėtyje gali būti tirpiklis, skiediklis, kietiklis, minkštiklis, užpildas. Pagal cheminę prigimtį skirstomi į neorganinius ir organinius, gamtinius ir sintetinius klijus.

**Neorganiniai klijai** yra skystasis stiklas (natrio ir kalio silikatų vandeninis tirpalas) ir fritas (žemos lydymosi temperatūros stiklas).

**Organiniai klijai** būna gamtiniai ir sintetiniai. Gamtiniams gyvūninės kilmės klijams gaminti naudojamas kolagenas (gliutininiai klijai), kazeinas (kazeininiai klijai), albuminas (albumininiai klijai). Gamtinių augalinės kilmės klijų gamyboje naudojamas natūralus kaučiukas (mastika), gutaperčia, krakmolas, dekstrinas. Dažniausiai augaliniams klijams gaminti naudojama gauruotoji soja, valgomoji bulvė, saldžioji ceratonija, sakai.

Didžiausią grupę sudaro **sintetiniai klijai**, kurie pagal cheminę prigimtį skirstomi į termoreaktyviuosius, termoplastinius ir elementų organinius. Termoreaktyviųjų klijų pagrindinis komponentas dažniausiai yra pati oligomerinė derva arba jos tirpalas organiniame tirpiklyje (pvz., fenolformaldehidiniai klijai), dervos tirpalas monomere arba kelių dervų (pvz., fenolformaldehidinės ir polivinilacetatinės arba poliamidinės) tirpalai organiniuose tirpikliuose. Šie klijai yra vienkomponenčiai, paruošti naudoti vienoje pakuotėje. Daugiakomponenčiai, dažniausiai dvikomponenčiai, klijai sudaryti iš polimero, oligomero ar jo tirpalo ir kietiklio, pvz., epoksidiniai klijai. Jų komponentai sumaišomi prieš naudojimą.

**Termoreaktyviaisiais klijais** klijuojama apkrovų veikiamos metalinės konstrukcijos (epoksidiniais), metalai (fenolformaldehidiniais, polivinilacetatiniais ir poliuretaniniais), mediena (poliuretaniniais ir karbamid arba melaminformaldehidiniais). Termoreaktyvieji klijai tvirtai suklijuoja įvairias medžiagas, yra chemiškai ir termiškai atsparūs.

Prie **termoplastinių klijų** (oligomerų ar polimerų tirpalai) priskiriami poliakriliniai, poliamidiniai, polibenzimidazoliniai, karbinoliniai klijai. Jie elastingi, bet nelabai atsparūs. Jais klijuojamos nemetalinės konstrukcijos, naudojamos neaukštoje temperatūroje, metalai, metalai prie plastiko ar gumos.

**Elementų organiniai klijai** yra silicio, boro, alavo, aliuminio ir kt. metalų organiniai polimerai. Termiškai atsparūs iki 1000&nbsp;°C, jie naudojami metalams, plastikams klijuoti.

Pagal paskirtį klijai skirstomi į konstrukcinius (statinių ir dinaminių apkrovų veikiamoms detalėms klijuoti) ir nekonstrukcinius (apdailos, neaustinėms medžiagoms, elektrotechninėms, radiotechninėms detalėms klijuoti).

Lietuvoje polivinilacetatinius ir karbamidinius klijus gamina bendrovė „Achema“. 

## Šaltiniai

## Nuorodos
* Adhesives manufacturer
Edirnė

**Edirnė** () – miestas pačiuose Turkijos vakaruose, Trakijoje, Graikijos ir Bulgarijos pasienyje, prie Tundžos upės. Provincijos centras. 128,4 tūkst. gyventojų (2002 m.). Transporto mazgas (eina kelias ir geležinkelis Stambulas-Sofija). Žemdirbystės rajono prekybinis centras (grūdai, aliejiniai augalai). Maisto, medvilnės pramonė. XV–XVII a. architektūros paminklai (Selimijos mečetė, miesto bokštas, osmanų ligoninė ir kt.).

## Istorija

Edirnė garsi tuo, kad čia nuo senovės graikų laikų iki naujausių amžių įvyko bent 15 mūšių.

Pagal graikų mitus miestą įkūrė Orestas ir pavadino Orestijumi. Romos laikais miestą Uskudamos pavadinimu atkūrė imperatorius Adrianas. Vėliau pervadintas į **Adrianopolį** () tapo Trakijos provincijos sostine. Dėl savo strateginės padėties miestas buvo nuolat puolamas įvairių armijų. 1365–1453 m. Edirnė buvo Osmanų imperijos sostine.

2011 m. miesto puošmena, Selimijos mečetė, įtraukta į UNESCO pasaulio paveldo sąrašą.
Nikolajus Dalis

**Nikolajus Dalis** (; 1860 m. liepos 17 d. Chersonas, Ukraina – 1939 m. Beirutas, Libanas) – rusų psichiatras.

N. Dalis baigė Maskvos universitetą, stažavosi Prancūzijoje pas įžymius XIX a. pabaigos prancūzų hipnozės specialistus: Paryžiuje, pas Žaną–Martiną Šarko () ir Nanse, pas Ambruazą–Augustą Lebo ().

Grižęs į Maskvą vertėsi privačia praktika, specializavosi neurologijos, psichologijos ir psichiatrijos srityse, buvo ypač populiarus menininkų tarpe. Jo pacientais buvo: S. Rachmaninovas, F. Šaliapinas, A. Skriabinas, K. Stanislavskis ir kt.

Po nesėkmingos „Simfonija Nr. 1“ premjeros S. Rachmaninovą ištiko depresija. N. Dalis per tris mėnesius, hipnozės dėka, įveikė ligą. Atsidėkodamas, 1900 m. S. Rachmaninovas, N. Daliui dedikavo savo „Koncertą Nr. 2 fortepijonui su orkestru“.

1925 m. N. Dalis emigravo iš Rusijos.

## Išnašos
Barnet FC

**Barnet FC** – Anglijos futbolo klubas iš Barneto (dabar Londone).

## Istorija

## Sezonai

|}

## Išnašos

## Nuorodos
*
Kirgizai

**Kirgizai** (kirg. *кыргыз, кыргыздар*) – Azijos tauta. Iki 1925 m. vadinti *kara – kirgizais*. Gyvena daugiausia Kirgizijoje (apie 3,5 mln.), dar Uzbekijoje, Kazachijoje, Tadžikijoje (Pamyro kirgizai), Kinijoje (Sindziango Uigūrų autonominis rajonas), Rusijos Federacijoje, Mongolijoje, Afganistane, Pakistane, Turkijoje.

## Kilmė
Kirgizai priskiriami mongolidų rasės Pietų Sibiro antropologiniam tipui. Jų etnogenezėje susipynę Centrinės Azijos, Pietų Sibiro ir Vidurinės Azijos etniniai elementai. Kirgizų tautybės branduolys pradėjo formuotis I tūkstantmečio antrojoje pusėje į rytus nuo dabar gyvenamų vietų. Ankstyvoji kirgizų tautos istorija susijusi su seniausiomis hunų, dinlinų, sakų ir usunų genčių sąjungomis.

Vėliau, VI a. – X a., tiurkų kaganato ir genčių vienijimosi laikotarpiu, kirgizų etnogenezėje dalyvavo Sajanų, Altajaus, Pairtyšės ir Rytų Tian Šanio tiurkų gentys. Nuo XIII a. po mongolų-totorių užkariavimo, o ypač XV a., dalis tų genčių atsikėlė į Vidurio ir Vakarų Tian Šanį iki Pamyro ir sumišo su vietinėmis Vidurinės Azijos tiurkų (kariukai, uigūrai) ir mongolų gentimis, XVI a. – XVII a. – su kazachų ir nogajų kilmės genčių dalimi. Nuo XVI a. pr. Tian Šanyje kirgizai gyvuoja kaip atskira tauta.

## Istorija

XVII a. – XVIII a. kirgizai kovojo su Džungarijos chanais. 1756 m. didžiumą kirgizų žemių prisijungė Kinija, XIX a. jas užėmė Kokando chanatas, kurį 1876 m. užėmė Rusijos imperija. XXI a. pr. iš viso buvo apie 4 mln. žmonių.

## Etnologija
Kalba kirgizų kalba. Tikintieji – musulmonai sunitai. Tradiciniai verslai – žemdirbystė, iki XX a. pr. vyravo klajoklinė gyvulininkystė. XX a. tapę sėsliais, verčiasi nugintine ganykline gyvulininkyste. Miestų gyventojai dirba kasybos, metalurgijos, lengvosios ir sunkiosios pramonės įmonėse.

Senovės gyvenamasis būstas – jurta, dalijama į vyrų ir moterų pusę. Iki XIX a. antrosios pusės kirgizai gyveno klajoklių bendruomenėmis (ailas) po 100–200 ir daugiau jurtų. Nuo XX a. vyrauja sėslios gyvenvietės (kišlakas).

Moterų tautiniai drabužiai – plačios ilgos ryškių spalvų suknelės, plačkelnės (šalvari), aksominiai ar pliušiniai švarkeliai, įimti per liemenį, paltai, minkšti auliniai batai be kulnų ir kietų užkulnių, galvos apdanga – aukšti turbanai (*eleček*), vyrų – medvilniniai chalatai, ilgos tamsios berankovės striukės, plačkelnės, kailiniai, balto veltinio skrybėlės (*ak kalpak*), žiemą – kailinės kepurės (*tebetej*).

Kirgizai turi gausų folklorą – didvyrių epas „*Manas*“, poetų improvizuotojų eilėraščiai, liaudies dainos, instrumentinė muzika. Populiarios žirgų lenktynės, raitelių varžytuvės.

## Kiti straipsniai
* Kirgizijos istorija

## Šaltiniai

## Nuorodos
Hereford United FC

**Herefordo „United“** – Anglijos futbolo klubas iš Herefordo.

## Istorija

2008-2009 m. sezone Anglijos Pirmojoje futbolo lygoje užėmė paskutinę vietą ir iškrito į Anglijos Antrąją futbolo lygą.

## Pasiekimai

## Sezonai

|}

## Išnašos

## Nuorodos
*
Rock Haven (filmas)

**Rock Haven** – 2007 m. kanadiečių režisieriaus Devido Liuiso (David Lewis) drama pasakojanti apie aštuoniolikmečio jaunuolio pirmąją meilę gražiam jaunuoliui, apie tai, ar galima būti gėjumi ir mylėti vaikinus ir kaip tai suderinti su krikščionišku auklėjimu. Peržiūros amžiaus riba : N–18.

Filmo premjera įvyko Los Andželo tarptautiniame gėjų ir lesbiečių kino festivalyje 2007 m. liepos 12–23 d. 
 
## Siužetas

Bredis – kuklus, savyje užsiskleidęs 18–metis jaunuolis, gyvena su mama šiaurės Kalifornijos pakrantės mažame miestelyje. Jis pavyzdingas krikščionis, eina į bažnyčią, tiki Dievą ir didžiąją vasaros laiko dalį skaito Bibliją arba sėdi ant vandenyno kranto. Bet kartą jis paplūdimyje susitinka 19–metį kaimyną Klifordą, kuris yra Bredo priešingybė. Klifordas gražus, pasitempęs, raumeningas, be prietarų vaikinas, turintis pasisiekimą vietos jaunimo tarpe.
Nenuostabu, kad Bredis, nors pats to ir nesupranta, kad yra gėjus, įsimyli Klifordą prieš savo valią. Jis anksčiau nieko nemylėjo, o čia staiga įsimyli vaikiną! Bet ir Klifordui patinka Bredis, jų jausmai abipusiai.

Jų santykiai tęsiasi visą vasarą ir Bredui teks kažkaip sutaikyti savo religinius jausmus su meile Klifordui….

## Aktoriai
* Šonas Houglandas (Sean Hoagland) – Bredis
* Ovenas Alabado (Owen Alabado) – Klifordas
* Laura Džein Koulz (Laura Jane Coles) – Bredo mama
* Erina Deili (Erin Daly) – Pegi
* Ketrina Hecht (Katheryn Hecht) – Klifordo mama
* Devidas Liuisas (David Lewis) – kunigas Braunas
* Džionis Jono (Johnny Yono) – Klifordo ir Pegi draugas

## Išnašos

## Nuorodos
*Oficiali filmo svetainė
Karaganda

**Karaganda** (, ) – miestas Kazachijos vidurinėje dalyje, srities centras. Ketvirtasis pagal dydį Kazachijos miestas.

## Istorija
1856 m. įkurta angliakasių gyvenvietė, kurioje kastos akmens anglys vario lydyklai. Sparčiau plėstis pradėjo XX a. ketvirtame dešimtmetyje nutiesus geležinkelį. Karagandos anglių baseinas turėjo tapti svarbiausiu akmens anglių tiekėju Uralui. Plėtotas daugiausia kalinių darbu. Lagerių komplekso, vadinamojo Karlago, rajonas, pasak Aleksandro Solženicyno, buvo didžiausios Gulago archipelago provincijos centras.

1934 m. gavo miesto teises. Nuo 1936 m. srities centras. 1939 m. jau turėjo 166 000 gyventojų. Per Antrąjį pasaulinį karą iš SSRS vakarinės dalies į Karagandą evakuota pramonės įmonių. Ypač svarbi tolesnei miesto pramonės plėtrai buvo iš Donecko baseino atkelta akmens anglių kasybos mašinų gamykla. Po karo miestas toliau plėtėsi, tapo antru pagal gyventojų skaičių Kazachijos miestu, svarbiu pramonės ir kultūros centru.

## Gyventojai

## Infrastruktūra
22 km į pietryčius nuo Karagandos nuo 1992 m. veikia tarptautinis Sary Arkos oro uostas. Išplėtotas akmens anglių sodrinimas, mašinų (šachtų įrenginių, elektrotechnikos gaminių) gamyba, metalo apdirbimo, statybinių medžiagų, lengvoji, maisto pramonė.

Yra Kazachijos mokslų akademijos skyrius, Karagandos valstybinis universitetas, įkurtas 1972 m., technikos universitetas, medicinos akademija, teisės institutas. Veikia 17 mokslinio tyrimo institutų. Yra Istorijos ir kraštotyros, Vaizduojamojo meno muziejai, Kazachų dramos, rusų dramos, muzikinės komedijos teatrai, Filharmonija, botanikos sodas, zoologijos sodas.

## Lietuviai
Karagandos priemiestyje Michailovskoje veikė lageris, kuriame 1950 m. kalėjo apie 3000 kalinių, apie 300 jų – lietuviai. Kaliniai daugiausia dirbo statybose. Kunigo A. Dumbliausko iniciatyva 1977 m. Karagandoje pastatyta katalikų Šv. Juozapo bažnyčia. XXI a. pr. Karagandoje tebegyveno kelios dešimtys lietuvių. 2003 m. įkurta Karagandos lietuvių kultūros draugija.

1990 m. į Karagandą buvo nuvykusi buvusių politinių tremtinių ir Lietuvos TV žurnalistų ekspedicija. Sukurtas dokumentinis filmas „Karlagas – mirties žemė“ (rež. Vitalis Gruodis).

## Sportas
* FK Šahter Ķaraǵandy (futbolas)

## Šaltiniai
Karagandos sritis

**Karagandos sritis** () – administracinis teritorinis vienetas Kazachijos vidurinėje dalyje. Centras – Karaganda.

## Istorija
Karagandos sritis įkurta 1932 m., 1997 m. prie jos prijungta Žezkazgano sritis. 2022 m. atskirta Ulytau sritis.

## Gyventojai
Gyvena daugiausia rusai (apie 47 %), kazachai (33 %), ukrainiečiai (7 %), vokiečiai (3 %). Miesto gyventojų 83 % (2003 m.).
 
## Geografija
Srities rytus užima Kazachijos kalvynas (didžiausias aukštis 1565 m), vakaruose yra Ulutau kalnai (iki 1133 m), pietuose – Betpak Dalos dykuma, pietvakariuose – Karakumų dalys. Vyrauja stepės, pusdykumės ir dykumos.

Žemyninis vidutinių platumų klimatas. Sausio mėn. vidutinė temperatūra nuo -15&nbsp;°C iki -17&nbsp;°C, liepos 19-21&nbsp;°C. Per metus iškrinta 250–400 mm kritulių.

Didžiausia upės – Nura, Sarysu. Didžiausi ežerai – Balkašas, Karasoras. Irtyšiaus-Karagandos kanalas. Srityje yra Karakalinsko nacionalinis parkas.

## Miestai

* Karaganda
* Temirtau
* Žezkazganas
* Balkašas
* Satpajevas
* Saranas
* Karažalas
* Prioziorskas
* Šachtinskas
* Abajus
* Karkaralinskas

Sritis suskirstyta į 9 rajonus.

## Pramonė
Kasamos geležies, švino, cinko, vario, molibdeno, mangano rūdos. Karagandos anglių baseinas – vienas svarbiausių akmens anglies gavybos ir sodrinimo centrų. Svarbiausios apdirbamosios pramonės šakos – juodoji ir spalvotoji metalurgija, mašinų, daugiausia kasybos įrenginių ir jų dalių gamyba, metalo apdirbimo, chemijos (gaminamas sintetinis kaučiukas, techniniai gumos gaminiai, plastikai), statybinių medžiagų, maisto pramonė.

Auginami javai, pašariniai augalai, bulvės ir daržovės. Veisiama galvijai, avys, ožkos, kiaulės, arkliai.

## Šaltiniai

## Nuorodos
2002–2007 m. UEFA lygų koeficientai

**[[2002]]–[[2007]] m. [[UEFA]] šalių koeficientai** skaičiuojami siekiant nustatyti 2008 m. startuojančiuose Europos futbolo turnyruose dalyvaujančių klubų skaičių pagal šalis. Skaičiavimams naudojami 5 sezonų duomenys. Pagal šią rikiuotę taip pat skirstomos komandos į atskirus atrankos etapus.

## Klasifikacija

## [[UEFA čempionų lyga 2008-2009 m.|Čempionų lyga]]

Šiame turnyre nedalyvaus Lichtenšteino komanda, kadangi šioje šalyje nevyksta futbolo čempionatas (tik taurės turnyras). Be to, CSKA Sofia komandai, nors ji ir tapo Bulgarijos čempione, neleista dalyvauti turnyre, kadangi negavo UEFA licencijos; jos vietą užėmė Levski Sofia.

## [[UEFA taurė 2008-2009 m.|UEFA taurė]]

Šiame turnyre kaip pirmoji kiekvienos šalies komanda traktuojama taurės laimėtoja (arba finalininkė, jeigu taurę laimėjusi komanda žaidžia Čempionų lygoje).

## [[UEFA Intertoto taurė 2008 m.|Intertoto taurė]]

Taurėje nežaidžia Lichtenšteino, Andoros ir San Marino atstovai.
Novaturas

**Novaturas** – įmonių grupė, teikianti poilsinių ir pažintinių kelionių organizavimo paslaugas. „Novaturas“ dirba su daugiau nei 400 kelionių agentūrų Baltijos šalyse. „Novaturo“ grupės paslaugomis per 2019 metus pasinaudojo beveik 300 000 klientų.

## Istorija
1999 m. gruodžio 16 d. UAB „Novaturas“ įkūrė trys Lietuvos kelionių agentūros „Delta“, „Baltic clipper“ ir „Interservis“. 
2000 m. vasarą vyko pirmasis turistinis užsakomasis reisas iš Lietuvos. 2001 m. Latvijoje įkurta dukterinė įmonė SIA „Novatours“, 2004 m. Estijoje įkurta dukterinė įmonė OU „Novatours“.

2007 m. bendrovę perėmė Lenkijos įmonė „Central European Tour Operator“. 2018 m. UAB „Novaturas“ Varšuvos ir Vilniaus vertybinių popierių biržose debiutavo po pirminio viešojo akcijų siūlymo. 2020 m. iš „Novaturo“ pasitraukusio pagrindinio akcininko „Central European Tour Operator“ paketus nupirko trys Estijos bendrovės, kurios bendrai valdo 25 % įmonės akcijų. Be minimų estų kompanijų, 9,99 % „Novaturo“ grupės akcijų valdo „Girteka Logistics“ kontroliuojanti „ME Investicija“, 9,49 % – Ugnius Radvila, po 6,86 % – Vidas Paliūnas bei Rytis Šūmakaris.

## Šaltiniai
Karagandos anglių baseinas

**Karagandos anglių baseinas** – akmens anglies telkinys Kazachijos šiaurės rytuose, vienas didžiausių pasaulyje anglių baseinų.

## Istorija
Telkiniai atrasti XIX a. viduryje, jų atradėju laikomas piemuo Apakas Baižanovas, 1833 m. radęs pirmuosius kaitriai degios medžiagos gabalus. 1856 m. telkinio žemes už 250 rublių supirko pirklys Nikolajus Ušakovas, kuris ir pradėjo pirmąją pramoninę anglies gavybą. 1868 m. kasykloje jau dirbo 78 angliakasiai. Ušakovo palikuonims bankrutavus 1905 m. Prancūzijos prezidento Sadžio Karno sūnus Žanas Karno kasyklas nupirko už 766 000 rublių, bet jau 1907 m. jų savininkais tapo anglai. 1918 m. šachtos buvo išsprogdintos ir tik 1930–1931 m. pradėti žvalgymo darbai, iškastos pirmosios šachtos.

## Baseinas

Plotas apie 3600&nbsp;km². Išžvalgyti anglių ištekliai 7,84 mlrd. t. Anglingąją storyme sudaro iki 5&nbsp;km storio, daugiausia karbono sistemos apie 30 produktyvių anglių sluoksnių po 0,6–8 m storio. Vyrauja apie 21 MJ/kg kaitrumo akmens anglys, rytinėje dalyje – rusvosios anglys. Didesnė anglių dalis tinka metalurginiam koksui gauti.

Kasama šachtose ir karjeruose, po 50 mln. t anglių per metus. Anglys slūgso palyginus negiliai, todėl jų gavyba buvo viena pigiausių TSRS. 1941–1956 m. pagrindinė darbo jėga buvo politiniai kaliniai. Svarbiausi kasybos centrai: Karaganda, Saranė, Abajus, Šachtinskas. 

## Šaltiniai
Fibrinas

**Fibrinas** – netirpus kraujo baltymas, dalyvaujantis kraujo krešėjime. Jis, pažeidus kraujagysles, sudėtingo krešėjimo proceso metu susidaro iš tirpaus fibrinogeno, ir suformuoja gijas, kurios, kartu su tarp jų įsivėlusiomis kraujo ląstelėmis, užkemša pažeidimą.
Driežlielė

**Driežlielė** (*Ophioglossum*) – driežlieliūnų skyriaus driežlieliečių eilės gentis. Jai priklauso 25 - 30 rūšių, kurių dauguma auga subtropikuose ir tropikuose. Lietuvoje auga tik viena rūšis - vienalapė driežlielė (*Ophioglossum vulgatum*).
Señales

**Señales** () – pirmasis studijinis argentiniečių grupės Erreway albumas. Jis buvo išleistas Sony Music įrašų studijos ir Cris Morena Group atstovybės. Oficiali išleidimo data - 2002 m. liepos 29 d. Albumo prodiuseriai, Cris Morena ir Carlos Nilson, taip pat parašė ir visų dainų tekstus. *Señales* buvo parduota daugiau nei 1 milijonas kopijų visame pasaulyje, albumas užėmė pirmąją poziciją Argentinos *Billboard* tope. CAPIF albumą pripažino dukart platininiu.

Daina "Rebelde Way" buvo panaudota kaip garso takelis Cris Morenos Group TV muilo operoje *[[Rebelde Way]]* (2002-03), kuriame vaidino ir Erreway nariai Camila Bordonaba, Felipe Colombo, Luisana Lopilato ir Benjamín Rojas. Albumo singlai - "Sweet Baby", "Bonita de Más", "Resistiré", "Inmortal", "Amor de Engaño" ir "Será Porque Te Quiero" - užėmė geras pozicijas Argentinoje, Izraelyje ir Ispanijoje.

## Dainų takelis
# "Sweet Baby" (Cris Morena, Carlos Nilson) - 03:22
# "Bonita de Más" (Cris Morena, Carlos Nilson) - 03:15
# "Pretty Boy" (Cris Morena, Carlos Nilson) - 03:47
# "Aún Ahora" (Cris Morena, Carlos Nilson) - 03:11
# "Resistiré" (Cris Morena, Carlos Nilson) - 03:23
# "Inmortal" (Cris Morena, Carlos Nilson) - 03:47
# "Amor de Engaño" (Cris Morena, Carlos Nilson) - 04:03
# "Mi Vida" (Cris Morena, Carlos Nilson) - 04:16
# "Vale la Pena" (Cris Morena, Carlos Nilson) - 03:08
# "Será Porque Te Quiero" (Cris Morena, Carlos Nilson) - 03:15
# "Perder un Amigo" (Cris Morena, Carlos Nilson) - 03:49
# "Rebelde Way" (Cris Morena, Carlos Nilson) - 03:38

## Sudėtis
* Erreway
** Camila Bordonaba - vokalas
** Felipe Colombo - vokalas, gitara
** Luisana Lopilato - vokalas
** Benjamín Rojas - vokalas
* *[[Rebelde Way]]* aktoriai - antras vokalas
* María Cristina de Giácomi, Carlos Nilson - prodiuseriavimas, komponavimas, tekstas

## Topų vietos ir sertifikacijos

## Šaltiniai

## Kitos nuorodos
* *[http://www.last.fm/music/Erreway/Senales Señales]* puslapyje Last.fm
* *[http://www.amazon.com/dp/B00006I06S Señales]* puslapyje Amazon.com
FIFA 07

**FIFA 07** – 2007 metų EA Sports futbolo žaidimas, kuris pardavimo vietose pasirodė 2006 m. rugsėjo 25 d. Tai buvo paskutinis šios serijos žaidimas *GameCube*, *Xbox* ir *Game Boy Advance* konsolėms, bei antras kartas su *Xbox 360*. Taip pat *Fifa07* išleistas *PC*, *Nintendo DS*, *PlayStation Portable* ir *PlayStation 2* žaidimų konsolėms.

Žaidime yra galimybė rinktis žaisti iš skirtingų 510 komandų 27 lygose su daugiau nei 10 000 licencijuotų žaidėjų. *Fifa07* buvo išleistas su septyniais skirtingais viršeliais skirtingiems regionams.

Jungtinėje Karalystėje žaidimas pasiekė septintą rezultatą šalyje pagal greičiausius žaidimo pardavimus. Kompanija *IGN* ir svetainė *TeamXbox.com* pripažino šį žaidimą geriausiu 2006 metų sporto žaidimu.
Grand Prix (reikšmės)

**Grand Prix** gali reikšti:
* Grand Prix – pagrindinis apdovanojimas didžiausiuose konkursiniuose renginiuose kultūros, sporto srityse;
* Grand Prix – 1966 m. režisieriaus Džono Frankenhaimerio sukurtas kino filmas;
* Grand Prix – anime apie autolenktynes (1997 m.);
* Grand Prix – automobilis, kurį gamino koncerno General Motors dukterinė markė Pontiac.
* Grand Prix – vienas iš snukerio turnyrų.
Kina

**Kina** (*K*) – oficialus Papua Naujosios Gvinėjos pinigas, naudojamas nuo 1975 m. balandžio 19 d.

1 kiną sudaro 100 tojų (1 K = 100 t). Banknotai spaudžiami ant polimerinio pagrindo.
## Istorija
Iki 1906 m. Papua Naujosios Gvinėjoje cirkuliavo britiški svarai sterlingai, o iki 1914 m. - Vokietijos markės. Japonijos okupacijos metu buvo specialiai išleisti pinigai skirti Okeanijos teritorijai. Cirkuliavo *O* serijos 1/2, 1, 10 šilingų ir 1 svarų sterlingo kupiūros.

Iki 1976 m. šalyje naudota Australijos valiuta (AUD).

## Nuorodos
* Trumpa istorija
Fibrinogenas

**Fibrinogenas** – kraujo baltymas, dalyvaujantis kraujo krešėjime. Jis tirpus, gaminamas kepenyse. Pažeidus kraujagysles, sudėtingo krešėjimo proceso metu fibrinogenas virsta netirpiu fibrinu, kuris suformuoja gijas, kurios, kartu su tarp jų įsivėlusiomis kraujo ląstelėmis, užkemša pažeidimą.
Mahajanos sūtros

**Mahajanos sūtros** – labai plati budizmo raštų (sūtrų) klasė, apimanti, kaip teigia mahajanos budistai, originalų Budos mokymą. Ankstyviausias veikalas, kuriame naudojama *mahajanos* sąvoka yra Lotoso sūtra, kuri, kaip spėjama, gali būti sudaryta pirmame mūsų eros amžiuje.
Adomas Katrietis

**Adomas Katrietis** (, iki 1492 m. , apie 1450 m. Vilnius ? – 1516 m. gruodžio 24 d. ar 1517 m. gegužės 25 d. Vilnius) – Lietuvos Didžiosios Kunigaikštystės valstybės ir Katalikų bažnyčios veikėjas, diplomatas.

## Biografija
Mokėsi Vilniaus katedros mokykloje, nuo 1478 m. draugo kunigaikščio Aleksandro Svirskio lėšomis studijavo Jogailos universitete Krokuvoje, 1488 m. magistras.

1492-1511 m. Lietuvos Didžiosios Kunigaikštystės kanceliarijos raštininkas. Už tarnybą Lietuvos didysis kunigaikštis Aleksandras jam iki gyvos galvos dovanojo Katros dvarą (Gardino pavietas). 1494 m. pasiuntinybės į Maskvą Lietuvos didžiojo kunigaikščio Aleksandro ir Maskvos kunigaikštytės Elenos vedybų reikalais, 1496 m. – pasiuntinybės į Krokuvą karalaičio Žygimanto reikalais dalyvis. 1499 m. – Lietuvos ir Lenkijos susitarimo Petrakave dalyvis ir akto autorius. 1505 m. Lietuvos ir Livonijos sienos nustatymo komisijos sekretorius.

Nuo 1503 m. Krasnajės, dab. Maladečino rajonas, nuo 1505 m. Vilniaus ir Sandomiero, nuo 1506 m. Semeliškių klebonas, nuo 1508 m. Vilniaus kapitulos kanauninkas, nuo 1514 m. – oficiolas.

## Šaltiniai
Vytautas Aleksa

**Vytautas Aleksa** (1930 m. gruodžio 20 d. Gaisriai, Marijampolės apskr.) – Lietuvos inžinierius elektromechanikas, technologijos mokslų daktaras.

## Biografija
1948 m. ištremtas į Sibirą (Krasnojarsko kraštas). 1958 m. grįžo į Lietuvą. 1963 m. baigė Kauno politechnikos institutą, 1971 m. technikos mokslų kandidatas.

1963–2002 m. Kauno politechnikos instituto (nuo 1990 m. Kauno technologijos universitetas) Gamybos automatizavimo katedros dėstytojas, 1992–1995 m. – Procesų valdymo katedros vedėjas. Nuo 1975 m. docentas.

Svarbiausi darbai iš procesų valdymo. Aštuonių išradimų autorius.

## Bibliografija
* Automatikos ir gamybos procesų automatizavimo pagrindai (su kitais, 1974 m.)
* Gamybos procesų automatizavimas (su kt., 1976 m.)
* Automatika ir technologinių procesų automatizavimas (su kt., 1981 m.)
* Elektrotechnikos terminų žodynas (su kt., 1999 m.)
* Vykdymo įtaisai (2001 m.)
* Technologinių parametrų jutikliai (su kt.) Kaunas, KTU leidykla „Technologija“, 2002 m.).
* Procesų valdymo katedros 50-metis: 1956–2006 [sudarė Vytautas Aleksa, Kazys Balžekas]. Kaunas, Technologija, 2006 m. ISBN 9955-25-096-8
* Technologinių procesų automatizavimas. Kaunas, KTU leidykla „Technologija“ 2008 m. ISBN 9955-09-445-1

## Šaltiniai
Juozas Aleksandravičius (1920)

**Juozas Aleksandravičius** (1920 m. lapkričio 30 d. Būbeliai, Kretingos valsčius – 2007 m. lapkričio mėnesį) – Lietuvos filologas, pedagogas, humanitarinių mokslų daktaras.

## Biografija
Baigė Kretingos pranciškonų gimnaziją, 1949 m. baigė Vilniaus universitetą. 1968 m. filologijos mokslų kandidatas.

1953-1957 m. dėstė Naujosios Vilnios mokytojų institute (dab. ViKo Pedagogikos fakultetas), 1957-1961 m. – Vilniaus pedagoginiame institute, 1965-1968 m. – Mokytojų tobulinimosi institute. 1968-1991 m. dirbo Pedagogikos mokslinio tyrimo institute, nuo 1970 m. mokslinis sekretorius.

## Veikla
Dar studijų metais pradėjo rinkti medžiagą gimtosios kretingiškių tarmės žodynui.

Parengė mokomąsias knygas:
* Literatūrinės tarties ugdymas mokykloje (1968 m.)
* Lietuvių kalbos tarmių mokymas Xl klasėje (su Z. Zinkevičiumi, 1972 m.),

Lietuvių kalbos vadovėlių ir pratimų (įvairioms klasėms) mokykloms dėstomąja rusų kalba (1972 m., 1973 m., 1974 m., 1976 m., 1977, 1981 m., 1983 m., 1990 m.) ir dėstomąja lenkų kalba (1975 m., 1976 m., 1977 m., 1982 m., 1984 m.) autorius.

Parengė vadovėlius:
* Lietuvių kalba (dėstomąja lenkų kalba) ketvirtai (1992 m., 2 leidimas 1995 m.), aštuntai (1996 m.) klasei
* Lietuvių kalba (dėstomąja rusų kalba) ketvirtai (1988 m.), šeštai (1981 m.), septintai (1980 m.), aštuntai (1980 m.) klasei
* Lietuvių kalba (rusakalbiams studentams) (1984 m., 1989 m.).

## Šaltiniai
*https://www.kretvb.lt/personalijos/aleksandravicius-juozas/